Fritz Jenssen

Anton Tobias Friedrich Bühring «Fritz» Jenssen (1886–1966) var en norsk bankmann og politiker for det fascistiske partiet Nasjonal Samling (NS).

Han var født i Strinda, som sønn av grossist, konsul og stortingsmann Anton Jenssen og dennes tyskfødte hustru Emilie Frieda Lizzy Bühring.

Jenssen tok artium ved Trondhjem katedralskole i 1905, og gikk deretter inn i bankvirksomhet i Trondheim mens han studerte. Fra 1907 til 1912 studerte han i utlandet, i Tyskland, London og Paris. Høsten 1912 begynte han i Christiania Bank og Kreditkasse, før han under første verdenskrig drev egen aksjemeglervirksomhet. I 1922 gikk han tilbake til Kredittkassen, i stillingen som soussjef.

Jenssen gikk inn i NS i stiftelsesåret 1933. Etter nazifiseringen av kommunestyrene ble han 20. februar 1941 innsatt som Oslos ordfører. Gjennom krigsårene stod han for flere politiske avskjedigelser og ansettelser i Oslo kommune. Selv ble han direktør for Norges Bank. Etter frigjøringen i 1945 ble Jenssen stilt for retten i landssvikoppgjøret og dømt til ti års tvangsarbeid, men ble sluppet fri i 1949.

 Referanser 
«Den nye ordfører i Oslo». Aftenposten, 18. februar 1941.

«Jenssen, Friedrich», i Norsk krigsleksikon 1940–45, Oslo: Cappelen, 1995, s. 201. ISBN 8202141389. Fulltekstutgave fra Nasjonalbiblioteket.

 Eksterne lenker 

Kategori:Norske bankfolk
Kategori:Ordførere i Oslo
Kategori:NS-ordførere i Oslo
Kategori:Medlemmer av Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen
Kategori:Alumni fra Trondheim katedralskole
Kategori:Personer fra tidligere Strinda kommune